**Odôvodnenie nerozdelenia predmetu zákazky**

**„Košele pre príslušníkov Policajného zboru a príslušníkov Hasičského a záchranného zboru“**

Ako vyplýva z Prílohy č. 1 týchto súťažných podkladov, predmetom tejto zákazky vo všeobecnosti je nákup košieľ pre príslušníkov Policajného zboru a príslušníkov Hasičského a záchranného zboru – (ďalej len „príslušník“) podľa stanoveného veľkostného sortimentu na základe rámcovej dohody a následnej/ých kúpnej/ych zmluvy/zmlúv.

Verejný obstarávateľ pred samotným vyhlásením tejto nadlimitnej zákazky zvažoval vhodnosť rozdelenia požadovaného predmetu zákazky, avšak vzhľadom na nižšie uvedené skutočnosti, ktoré považuje za relevantné, sa rozhodol daný predmet zákazky nedeliť. Pri svojich úvahách, ako z nižšie uvedeného vyplýva, verejný obstarávateľ uvedenú skutočnosť posudzoval z viacerých hľadísk, t.j.:

* z hľadiska kvalitatívneho – je potrebné zabezpečiť u všetkých košieľ pre príslušníkov Policajného zboru a príslušníkov Hasičského a záchranného zboru jednotný veľkostný sortiment tak, aby príslušník objednával vždy tú istú veľkosť a boli vzájomne kombinovateľné, použiteľné a nositeľné (rovnaká požadovaná kvalita materiálu, farby a šitia),
* z hľadiska technického a hospodárneho, resp. ekonomického – nutná podmienka zabezpečenia rovnakého farebného odtieňa v rámci stupnice požadovaných farieb, čo pri rôznom druhu a väzbe materiálov je náročne dosiahnuť, pri porovnávaní je nutná zodpovednosť jedného dodávateľa; jedná sa o vrchný odev príslušníkov.

Dôvody, ktoré viedli verejného obstarávateľa k  nerozdeleniu predmetu zákazky na časti sú nasledujúce:

* skúsenosti verejného obstarávateľa z predchádzajúcich plnení rovnakého predmetu zákazky,
* zaručenia sa čo najlepšieho výsledku, pokiaľ ide o pomer medzi kvalitou a cenou,
* využiť verejné financie efektívnym, účinným a transparentným spôsobom,

- ide o dodanie tovarov, ktoré sú bežne dostupné na trhu,

- predmetné tovary majú rovnaký, alebo podobný charakter z hľadiska technológie výroby základného materiálu, technológie odevného spracovania, účelu ich použitia, skladovania, resp. ich dodávania,

* že pri zabezpečení dodania tovaru a súvisiacich služieb ako jedného celku je pre verejného obstarávateľa efektívnejšie a hospodárnejšie komunikovať s jedným dodávateľom, ako oslovovať niekoľkých potenciálnych dodávateľov, čo by znamenalo zvýšenú administratívnu náročnosť pri vystavovaní objednávok, ich evidencii, fakturácii v systéme SAP,

- položky požadovaného predmetu zákazky sú účelovo rovnakého charakteru, nerozdelenie predmetu zákazky na časti neobmedzuje hospodársku súťaž a to najmä vzhľadom na skutočnosť, že žiadna položka predmetu zákazky nepredstavuje špecifický tovar, ktorý by mohol byť niektorému uchádzačovi nedostupný na voľnom trhu,

- na relevantnom trhu sú dodávatelia predmetu zákazky, ktorí sú schopní a oprávnení plniť predmet zákazky a predložiť ponuku,

* nerozdelenie predmetu zákazky vzhľadom na charakter predmetu zákazky je v súlade s princípom   
  hospodárnosti, efektívnosti, nediskriminácie hospodárskych subjektov a čestnej hospodárskej súťaže.

**So zreteľom na hospodárnosť**  je verejný obstarávateľ presvedčený, že jediným spôsobom, ktorým je možné tento cieľ a hospodárnosť dosiahnuť je predmet zákazky nedeliť ale zachovať ho v celistvom stave.